My phinnige, phet Pharos
Klik op boek en koop hierdie boek nou!
Dis nie aldag dat 'n mens alle gedagtes aan goedkoop koffie en dergelike euwels opsy skuif en jou beursie beseer agter 'n woordeboek aan nie. En as iemand my so 'n jaar gelede vertel het dat ek geld sou uitgee op 'n Afrikaans-Engels-woordeboek, sou ek lank en lekker gelag het - my ou een makeer mos niks.
Maar as 'n mens nou een na die ander jou ewe bankrot maters hoor tekere gaan oor hulle blinknuwe, duur, yslike "Pharossies", begin jy wonder of jy nie dalk te gou gelag het nie. Ek het toe iemand se nuwe "kind" geleen en hom langs myne, wat toe skielik kl�in gelyk het, neergesit en na willekeur begin woorde naslaan.
Dalk moet ek begin deur te s� dat ek nie 'n kenner is nie, geen idee het wat mens moet resenseer aan 'n woordeboek nie, en hopeloos bevooroordeeld is wanneer ek my opinie hier lewer, want ek is maar net nog iemand wat hou van woordeboeke - en ek is m�l oor Pharos se nuwe tweetalige woordeboek.
Ek kon aanvanklik nie verstaan hoekom die boek so 'n snaakse grootte het nie: breed en lank, maar relatief dun. En ja, ek het gewonder of dit 'n truuk is om die woordeboek groter te laat lyk as wat hy regtig is. Maar as 'n mens hom oopslaan, kom jy agter dat die woordeboek maar net so dun lyk omdat die bladsye so dun is soos di� van 'n bybel. En die waarde van daardie yslike bladsye kom 'n mens eers agter wanneer jy werklik besig is om baie woorde na te slaan en dit lekker vinnig gaan omdat jy so baie woorde op een slag kan sien. En daar is b�ie woorde. Ek het tussen die een inskrywing en die volgende een in my ou woordeboek maklik 'n kolom vol inskrywings in die Pharos gevind. Die soektog na die presi�se woord wat jy soek, is ook lekker maklik, aangesien dit nie 'n frustrerende rondsnuffel in die fynskrif tot gevolg het soos wat 'n mens nou al met sekere woordeboeke van daardie omvang gewoond geraak het nie.
Ek kan die lang storie kort maak deur te s� dat daar tans ook op my boekrak, wanneer ek hom nie in my rugsak klas toe karwei nie, 'n phinnige, phet Pharos is. En vir 'n kind van sy ouderdom werk hy nogal hard.
Doret Jordaan is 'n voorgraadse student aan die US
LitNet: 14 Junie 2005